Canal Reus

Concert: Stabat Mater (Haydn)
2025-10-03 20:00 (Europe/Madrid) | Auditori Josep Carreras, Plaça Federic Mompou, 1, Vila-seca, 43830, Spain
ORQUESTRA TERRASSA 48 I COR VALLDONZELLA

El març del 1768 Joseph Haydn dirigia als seus 31 anys l’estrena d’una obra escrita un any abans: Stabat Mater. Una obra que escriví per voluntat pròpia i no pas com a encàrrec, el fet més normal en la seva època i posició. Haydn, el gran mestre del classicisme musical, es trobava ja enmig del seu període Sturm und Drang (tempestes i passions) i utilitzà elements agosarats per l’època com harmonies dramàtiques i cromatismes extrems per augmentar el drama i les representacions de dolor i angoixa.Acompanya aquest monument sonor de Haydn una de les seves simfonies trobades a la Biblioteca de París en una reducció per a cordes realitzada a l’època del mateix compositor.

Fitxa tècnica:

Jordi Casas i Bayer: direccióMireia Tarragó: sopranoMarisa Martins: altoFerran Mitjans: tenorMarc Pujol: baix

Teatre: Caramel
2025-10-03 20:30 | Teatre Bartrina, Plaça del Teatre, 1, Tarragona, 43201, Spain
Caramel Les Impuxibles – Pablo Messiez

Col·laboració inèdita entre les germanes Clara i Ariadna Peya (Les Impuxibles) i Pablo Messiez: un espectacle de creació que obre la porta a reflexionar sobre per què consumim.

En aquesta nova creació la qüestió que ens reuneix és el desig d’investigar i comprendre el nostre vincle amb les substàncies. Què busquem en elles? Com és la relació entre el consum i la falta? Com gestionem el plaer i el dolor? I sobretot, com parlar d’aquestes qüestions sense caure en la trampa de la moral quan la distinció entre substàncies legals o il·legals és, com a mínim, qüestionable.

Consumim per descansar, per oblidar, per celebrar, per fugir, per sentir més i per no sentir tant, per saciar la nostra gana, per trencar barreres, per trobar pau, per desconnectar i per connectar-nos, perquè no pots no fer- ho, perquè ens passin coses i també per poder suportar les coses que ens passen.

A CARAMEL volem reflexionar sobre el consum de substàncies. La relació entre l’ús i la dependència, les categories morals que apareixen quan es parla del tema i la necessitat d’absentar-se com a signe dels temps. Hem decidit parlar sobre aquest tema perquè hi convivim diàriament moltes de nosaltres i volem abordar-lo col·lectivament. La droga és ambivalent. És verí i és remei.

Hi ha un conflicte entre la droga i la societat i creiem que la droga en si no és el problema. El consum problemàtic d’algunes substàncies és un símptoma de la realitat que vivim, així com ho és la depressió. Caramel és un viatge sensorial a través de la música, el moviment i la paraula.

Direcció escènica: Ariadna Peya i Clara Peya

Text i mirada externa: Pablo Messiez

Coreografia: Ariadna Peya

Música original: Clara Peya

Dramaturgista i traducció al català: Marc Cartanyà

Dramatúrgia: Ariadna Peya, Clara Peya, Marc Cartanyà i Rita Molina Vallicrosa

Ajudanta de direcció: Rita Molina Vallicrosa

Acompanyament actoral: Marc Cartanyà i Rita Molina Vallicrosa

Intèrprets: Clara Peya, Ariadna Peya, Helena Gispert, Joan Solé, Mabel Olea, Pol Guimerà i Sandra Pujol

Veu en off: Pablo Messiez

Reus Cultura Contemporània: Svsto
2025-10-03 21:00 | Lo Submarino Reus, Carrer de Granollers, 11, 43204, Reus, Tarragona, Spain
Graduada entre àrees de servei i la xarxa pública de techno-polígons del Vallès, Carla Parmenter es descobreix com a SVSTO, el seu alter ego empoderat i malèvol cimentat en l’hedonisme de les pistes de ball tant obscures com alliberadores. Coneguda per ser el 50% de Las Bistecs, el grup d’electrodisgusting que segur que recordes, amb SVSTO no perd ni l’humor, ni les ganes de fer ballar, ara, però, des d’una estètica més nocturna situada a la perifèria catalana i al Raval més profund, igualment passada de voltes.”CRISIS” (Primavera Labels, 2025) és el seu debut, produït per Alejandro Da Rocha és un poema sonor, frenètic i impertorbable sobre les crisis econòmiques, socials i existencials a l’Europa del segle XXI. Com a experta en el tema -i des d’una agudesa mental privilegiada malgrat les toxines, els microplàstics i la tralla general -sap que el que abans eren camps ara és dels bancs, que el que vol és un “piti infinit” i que tot el que vulgui servir, ho servirà amb els talons posats. Cridem, ballem i qüestionem les estructures socials en totes les seves formes i arquitectures. La SVSTO ens ho posa en safata per fer-ho, celebrem la resistència, de la nit al dia.

Reus Ocult
2025-10-04 10:00 - 2025-10-05 19:00 | Catalunya
Nova edició de Reus Ocult, una proposta que reivindica la memòria del patrimoni industrial de la ciutat.

Fira Birra | La Canonja
2025-10-04 11:00 - 23:59 | Catalunya
El dissabte 4 d’octubre, se celebra la tercera edició de la FiraBirra. La fira de cervesa artesana de la Canonja se celebrarà en el mateix espai dels anys anteriors, a l’aparcament del Mas de l’Abeurador, i comptarà amb música en directe al migdia i al vespre amb els grups Vergüenza Ajena i Voy a Pasármelo Bien (Tributo a Hombres G).

La fira, organitzada per l’Àrea de Promoció Econòmica amb la col·laboració del Celler del Pallol, acollirà diferents marques de cerveses artesanes del territori i establiments canongins tindran la seva paradeta per oferir menjar.

VII Mes de la salut mental
2025-10-04 11:30 - 2025-11-02 12:00 | Catalunya
Descobreix les activitats i propostes d’aquest mes de la salut mental

17a Diada Castellera del Mercadal
2025-10-04 16:30 | Plaça Mercadal, Plaça del Mercadal, Reus, Reus, Spain
La 17a edició de la Diada del Mercadal tindrà lloc el 4 d’octubre a partir de les 17 h i hi participaran els Capgrossos de Mataró, la Colla Vella dels Xiquets de Valls, els Castellers de Vilafranca, la Colla Joves Xiquets de Valls i els Xiquets de Reus. Mitja hora abans, la cercavila amb les colles participants sortirà des de la plaça de la Llibertat i recorrerà el carrer de Llovera, la plaça del Prim i el carrer de Monterols.

Daniel Recasens, regidor de Cultura i Política Lingüística, ha apuntat que aquesta diada “ens situa no només com a plaça referent dins el món casteller, sinó que ens projecta arreu de Catalunya i reafirma la capitalitat cultural de Reus al sud del país”.

Empelt, el Festival d’Arts en Viu
2025-10-04 17:00 | Catalunya
Segona edició del Festival Empelt, amb taller vivencial, espectacles familiars, monòlegs, música, propostes gastronòmiques i molt més. Aquest 2025 es presenta una programació per a tots els públics, pensada per somriure i que vol reivindicar la cultura com a espai de refugi enmig d’un món convuls.

Durant el festival hi haurà proposta gastronòmica amb Food and Roll Cafe i VanCöök (foodtrucks) i el celler ‘Tres Muntanyes’.

Concert: Bustamante
2025-10-04 20:30 | Tarraco Arena, Carrer de Mallorca, 18, 43001 Tarragona, Tarragona, Tarragona, Spain
En aquesta nova gira Bustamante ofereix un enorme espectacle, amb un repertori ple d’autèntics hits que han estat número 1. Una gira on repassa els seus més de 20 anys de carrera per compartir de nou amb tots els seus fans moments de bona música en directe, ball i emocions Les que sempre garanteix una de les millors veus de la música en espanyol, Busta .

Concert: HEVIA
2025-10-04 20:30 - 22:00 | Teatre Fortuny, Plaça Prim 4, Reus, Catalunya, 43201, Espanya
HeviaEurope platinum Award 25 aniversari

El gaiter que més discos ha venut en tot el món, uns tres milions de còpies, celebra el 25 aniversari de la concessió del Platinum Europe Award, el mític «Tierra de Nadie», amb el que va revolucionar el panorama de la música celta.HEVIA ofereix un concert molt especial, amb una ponent banda, on farà un recorregut, entre d’altres, els èxits que l’han fet popular i que ja formen part del repertori folk internacional.A les flautes i gaites, – electrònica i acústica – se sumen les percussions internacionals de la seva germana María José i el baix elèctric, la bateria i els teclats de la seva banda habitual.

FITXA ARTÍSTICAGaites i flautes: José Ángel HeviaPiano: Rubén RebolledaBaix elèctric: Paco YebraBateria: Lauren StradmannPercussions: María José Hevia

Preu: 30 – 27 – 25 €

Durada: 90 minuts

Festival Accents: Joan Reig
2025-10-05 12:00 | Catalunya
Joan Reig presenta Litúrgia de Rock’n’Roll, amb Sergi Esteve, Txabi Àbrego i Sergi Carós.

Després de dos anys girant amb l’espectacle íntim i poètic Bagatzem, el conegut músic Joan Reig presenta un nou viatge musical amb el nom Litúrgia de Rock’n’Roll.

En aquesta nova proposta, continua acompanyat per Sergi Esteve i Txabi Ábrego a les guitarres, Sergi Carós al baix i el mateix Joan Reig a la bateria i la veu.

Un concert amb un repertori fresc, més rocker i, fins i tot, ballable. Un viatge musical que barreja temes dels seus discos en solitari amb versions reconegudes d’altres artistes i clàssics d’Els Pets, Mesclat i Refugi.

Al llarg de 75 minuts sonaran peces com La Culpa, S’ha acabat, El bandoler, Volia Volar o Has vist mai la pluja?, versió traduïda al català de la mítica Have you ever seen the rain? de la Creedence Clearwater Revival.

Al Parc Botànic, Botarell

Reus Cultura Contemporània: Dani Nel·lo + Organ Trio
2025-10-05 12:30 | The Join Inèdit, Av. de Riudoms, 94, 43206 Reus, Tarragona, Reus, Reus, Spain
Bones vestidures, un saxo tenor, un orgue, una guitarra i un set de bateria bàsic, cal alguna cosa més per fer-te moure els peus? A finals dels cinquanta el R&B i el jazz es van donar la mà a través de saxofonistes i organistes que sumaven forces per cuinar noves maneres de fer-te embogir, van unir dos mons no tan separats pel bé comú. D’allà en va sorgir una fórmula minimalista de cançó amb la dosi d’improvisació justa i dirigida al moviment del públic com a objectiu. Dani Nel·lo i el seu Organ Trio s’inspiren en aquestes formacions i les emulen amb composicions originals d’aquest segle, d’aquests anys, una visita al passat, reviscuda i feta present. Amb dues referències a l’abast, l’EP “Grand Prix” (Buenritmo, 2022) i el disc “Bric-À-Brac” (Buenritmo, 2024), el combo enfoca els directes com una presentació d’aquestes noves cançons i de les ja clàssiques del repertori de Los Mambo Jambo, Los saxofonistas salvajes o Sax-O-Rama adaptades a la nova formació. Dani Nel·lo al saxo, Gerard Nieto a l’orgue, Martín Burguez a la guitarra i Ramón Ángel Rey a la bateria, aquests son els artífexs d’aquest projecte de gran valor sentimental per ells compost per un seguit de melodies de segona mà, simfonies de butxaca, riffs desaparellats i ritmes descatalogats. Talment com anar als Encants a viure una experiència autèntica, irrepetible i sense haver de regatejar.

Teatre: El Souvenir
2025-10-05 18:00 | Teatre Bartrina, Plaça del Teatre, 1, Tarragona, 43201, Spain
El SouvenirCia. Matito

En el cor d’un pintoresc racó rural envoltat d’oliveres Matito i el seu amic el Gall Antonio coneixen una nena que arriba per passar les vacances d’estiu. Es diu Lisa i és francesa.

Junts preparen amb entusiasme una gran aventura que els portarà a la platja. Amb un mapa dibuixat amb molta cura, cistells al braç i les ulleres de sol posades, es posen en marxa a peu per emprendre l’aventura. Mentre es belluguen entre els arbres i escolten el cant dels ocells, la música alegre i juganera dels seus passos omple l’aire.

Amb cada pas, la seva determinació creix, i amb cada rialla, la seva amistat es fa més forta. El paisatge canvia a mesura que avancen, amb camps de flors que donen pas a rierols brillants i boscos frondosos.

Quan es troben a mig camí, descobreixen una sorpresa inesperada: veuen una senyora de molt avançada edat i veïna del Matito, amb el seu cotxe de colors vius, baixant riera avall.

Fa temps que prepara aquest viatge a la platja, per ella és molt especial. Els quatre emprendran de nou el camí cap a platja, sense voler-ho es veuran arrossegats cap a un viatge ple de sorpreses, rialles i plors i al final, una transformació màgica que cap d’ells hauria pogut imaginar! ¿Vens?

Concert: Les Quatre Estacions de Vivaldi (300 aniversari)
2025-10-05 18:30 | Teatre Fortuny, Plaça Prim 4, Reus, Catalunya, 43201, Espanya
Les Quatre Estacions de Vivaldi (300 aniversari)Maria Florea & Franz Schubert Filharmonia

Aquest concert és una invitació a descobrir el fascinant poder de la música clàssica. Les Quatre Estacions d’Antonio Vivaldi són molt més que una obra emblemàtica del barroc: són una autèntica pintura sonora. A través del violí solista, la música evoca la natura en tot el seu esplendor, des del cant dels ocells a la primavera fins a la violència d’una tempesta d’estiu, la serenor de la tardor i el fred punyent de l’hivern. El Doble concert per a violí i oboè de Johann Sebastian Bach ens endinsa en un diàleg captivador entre els dos solistes, amb melodies que s’entrellacen i es responen, creant una atmosfera de gran expressivitat i bellesa. El Concert per a dos violins en Re menor, BWV 1043 de Johann Sebastian Bach destaca per la seva estructura equilibrada i el diàleg intens entre els dos violins solistes que mostren una gran riquesa expressiva i una tècnica refinada. Totes les obres comparteixen la capacitat de transportar l’oient a altres mons només amb la força del so. Un concert ple de matisos, emoció i energia. Una experiència musical per deixar-se sorprendre!

REPERTORI:

J.S. Bach – Concert per a dos violins i orquestra en Re menor, BWV 1043J.S. Bach – Concert per a violí, oboè i orquestra en Do menor, BWV 1060RA. Vivaldi – Les Quatre estacions

FITXA ARTÍSTICA

Franz Schubert FilharmoniaMiguel Ángel Castillo, violíPau Roca, oboèMaria Florea, solista i directora

Festival Tarragona Sona Flamenc
2025-10-06 17:00 - 2025-10-12 20:00 | Catalunya
La 7a edició del Festival Sona Flamenc se celebra a Tarragona del 6 al 12 d’octubre amb més caràcter tarragoní que mai. Amb la implicació de les institucions i les entitats de la ciutat, aquest certamen arriba enguany amb força per quedar-se i consolidar-se. Són 24 actes durant una setmana, amb espectacles destacats com el concert d’Estrella Morente & Rafael Riqueni, així com Yoel Vargas, Maruja Limón o ZA! + Perrate, entre d’altres.

Una de les novetats a destacar, és el projecte de mediació que s’ha dut a terme amb el Taller de Músics, que vol ser una radiografia del sector del flamenc a la ciutat, per tal d’aconseguir una major implicació. Un projecte molt enriquidor que ben segur enguany ja en veurem els primers resultats!

Teatre: Em dic Josep
2025-10-08 19:00 | Teatre Bartrina, Plaça del Teatre, 1, Tarragona, 43201, Spain
Em dic JosepUna coproducció del Grec 2024 Festival de Barcelona i Flyhard Produccions.

El format del documental teatral i musical serveix a l’autor per endinsar-nos en els secrets de la creació artística i de la ment humana i els trastorns que pateix.

Potser encara recordeu la Barcelona de fa uns quants decennis, quan la ciutat es movia, convulsa, al so dels nous ritmes que omplien espais com l’antiga sala Zeleste, tot just quan començava a agonitzar per ser rebatejada com Sala Razzmatazz alguns anys després. Per allà circulava Camil Clot, per a molts un músic amb un talent formidable. Com va ser que va desaparèixer de l’escena sense deixar cap rastre? Ens explica la desconeguda història d’aquest artista un documental teatral en el qual l’autor mateix esdevé personatge i indaga en el passat del músic de la perifèria de Barcelona, del barri del Gornal, concretament, a partir d’una trobada amb la seva mare i amb el seu germà bessó, en Josep Clot. A través de la història real d’aquest músic desaparegut, el muntatge ens vol parlar sobre creació i afeccions mentals: un viatge al fons de la ment i l’ànima humana que pren la forma d’un documental musical. On és la línia que separa el seny de la bogeria? Us ho preguntareu mentre veieu aquesta proposta escènica.

Durada: 100 min

Teatre: 20 anys del CAER
2025-10-08 20:30 - 23:00 | Teatre Fortuny, Plaça Prim 4, Reus, Catalunya, 43201, Espanya
“20 ANYS DEL CAER” és una divertida comèdia protagonitzada per un repartiment actoral completament del territori. Un espectacle que reviurà en l’espectador un dels millors moments teatrals de la història recent del Teatre Fortuny de Reus.L’acció ocorrerà en dos espais inusuals del teatre -vestíbul i escenari- que funcionaran com a pistes d’una vetllada extraordinària plena de moments inoblidables.Una festa de la cultura a l’abast de tots els públics i amb la clara voluntat de posar en valor el talent teatral de casa nostra. El Teatre Fortuny commemora els 20 anys d’una de les eines que va dotar Reus d’una capitalitat cultural sense precedents.

Espectacles:

Dimecres dia 8, 20:30 h i 22:30 h

Fira multisectorial: ExproReus
2025-10-09 11:00 - 2025-10-12 21:00 | Catalunya
La fira multisectorial de referència del territori se celebrarà del 9 al 12 d’octubre a firaReus Events.

Com en les darreres edicions, la mostra ocuparà un total de 20.000 m² entre espais interiors i exteriors, i comptarà amb expositors de sectors com l’automòbil, la mototocicleta, el parament de la llar, l’electrònica, la tecnologia o alimentació. Amb 40 fabricants d’automòbils, exproReus es consolida com el saló de l’automòbil amb més marques en exposició de Catalunya.

A més, s’han programat activitats per a tota la família, vinculades a la recent distinció de Reus com a Ciutat de Ciència i Innovació, atorgada pel Ministeri de Ciència, Innovació i Universitats. Aquestes activitats inclouran tallers tecnològics, propostes educatives i espais dedicats a la divulgació científica, pensats per a totes les edats.

Psicurt | Festival de Curtmetratges sobre salut mental
2025-10-09 17:00 - 2025-10-12 20:00 | Catalunya
Festival de curtmetratges sobre salut mental de Tarragona i Reus

10a edició del Psicurt, el festival de curtmetratges sobre salut mental que es consolida com un dels festivals temàtics, relacionats amb la Salut Mental, més importants del territori Espanyol.

Té com a objectiu apropar a la ciutadania els diferents àmbits de la salut mental (prevenció, promoció i intervenció) a través del cinema. Un projecte cultural, social i de salut que permeti promoure la creació artística i la sensibilitat del públic al voltant de la salut mental alhora que projectar la ciutat de Tarragona com a referent cultural arreu.

Organitza: Col·legi Oficial de Psicologia de Catalunya, Ajuntament de Reus i Ajuntament de Tarragona

Conferència: El teu cervell. El teu futur
2025-10-09 19:00 | Palau Firal de Tarragona, Carrer Arquitecte Rovira, 2, 43001 Tarragona, Tarragona, Tarragona, Spain
Especialistes i científics de prestigi internacional ens oferiran una conferència divulgativa on podrem conèixer els factors de prevenció de l’Alzheimer definits per la comunitat científica, així com la importància del somni per gaudir d’una bona salut cognitiva al llarg de tota la vida i els hàbits necessaris per aconseguir-ho. A més a més, coneixerem les solucions farmacològiques actuals per l’Alzheimer i les perspectives de futur.

No et perdis aquesta ponència a mans dels doctors Eduard Estivill, Raquel Sanchez-Valle i Jorge Sepulcre

Presentació: Poemari "Com si no tinguéssim cel"
2025-10-09 19:00 | Centre de Lectura, Carrer Major, 15, Reus, 43201, Spain
Sala Ramon Amigó

Presentació del poemari “Com si no tinguéssim cel”, de Josep Santesmases.

Massa vegades hem de veure com el poder ho abassega tot, com s’apodera de l’ànima i dels sentiments. Com rebrega els destins de les persones fins a l’extrem d’abocar-les a la misèria, a la guerra i a la mort. Com ho vesteix per mantenir-se, per subsistir encimbellat en una escala jeràrquica visible i ostentosa. Hem de contemplar com destrueix el benestar real universal, especulant amb les vacuïtats que entretenen, distreuen i enlluernen. Josep Santesmases ha construït, en aquet llibre, un seguit de versos amb mètrica de dodecasíl·lab per reflexionar sobre determinats poders que, incomprensiblement, la humanitat encara no ha estat capaç de desfer i d’impedir.

Projecció de fotografies: Sortida a la Vall d'Aran
2025-10-09 19:00 | Centre de Lectura, Carrer Major, 15, Reus, 43201, Spain
Sala Rosa Magrané

Projecció de fotografies de la sortida a la Vall d’Aran, a càrrec de Joan Papaseit.

Cicle Paradigmes: Prim, prim, prims i morts de gana, a càrrec d'Ortésia Cabrera
2025-10-09 19:00, 2025-10-10 19:00 | Centre d’Art Cal Massó, Carrer Pròsper Bofarull, 7, Reus, Tarragona, Spain
Diu un proverbi del poble igbo que, mentre els lleons no tinguin els seus propis historiadors, les històries de caça sempre glorificaran el caçador. Quin pes tenim en les narratives històriques que normalitzem? Quins cossos i quins poders glorifiquem, com a gent, com a reusencs, com a catalans del sud? Prim, prim, prims i morts de gana és un assaig visual descolonial que només podia veure’s des d’aquí, la Catalunya Nova.

Cambrils Pais del Vi
2025-10-09 20:00 - 2025-10-12 20:00 | Parc del Pescador, Rambla de Jaume I, s/n, 43850 Cambrils, Tarragona, Cambrils, Tarragona, Spain
Del 9 al 12 d’octubre, el Parc del Pescador es transformarà en un gran celler a l’aire lliure amb la XV edició del Festival del Vi i la Gastronomia de Cambrils!

Reus 1900. Festa Modernista
2025-10-10 10:00 - 2025-10-12 15:00 | Catalunya
La gastronomia serà el tema central de la tercera edició de la ‘Reus 1900. Festa modernista’, que impulsa l’Agència Reus Promoció amb la col·laboració de la Casa Navàs, i que tindrà lloc del 10 al 12 d’octubre. L’elecció coincideix amb la distinció de Catalunya com a Regió Mundial de la Gastronomia 2025, una iniciativa promoguda per l’Institut Internacional de Gastronomia, Cultura, Arts i Turisme (IGCAT) que, enguany, reconeix per primera vegada un territori europeu.

Fira de Bandolers d'Alcover
2025-10-10 16:30 - 2025-10-12 20:00 | Catalunya
Alcover, de nou, es vesteix de festa, cultura i història amb la 23a edició de la Fira de Bandolers, que se celebrarà del 10 al 12 d’octubre de 2025, amb activitats prèvies des del dia 2.

Un dels moments més esperats serà l’espectacle inaugural “Morells i Voltors: L’arribada que farà tremolar Alcover!” (divendres 10, 22 h, Portal de Sant Miquel), amb videoprojeccions i teatre en directe que transportaran el públic a l’ambient tens de les disputes bandoleres amb els diferents personatges històrics implicats.

El pregó anirà a càrrec de l’escriptor, periodista i enigmista Màrius Serra Roig. El pregoner 2025 dirigeix l’Enigmàrius d’El Matí de Catalunya Ràdio, és l’autor dels mots encreuats de La Vanguardia i col·labora a diversos mitjans de comunicació de premsa, ràdio i televisió. Serà el dissabte 11 d’octubre, a les 12.00h, a l’església Vella.

Trenzarte Fest | Torredembarra
2025-10-10 17:00 - 2025-10-11 19:00 | Catalunya
Torredembarra es prepara per a la segona edició del Trenzarte Fest, el festival itinerant de músics i artistes independents organitzat per l’Associació Puentes, amb el suport de la Regidoria de Cultura de l’Ajuntament i la Diputació de Tarragona.La cita tindrà lloc els dies 10 i 11 d’octubre a Cal Bofill, al passeig Marítim.

Aquest festival va néixer amb l’objectiu de donar visibilitat al talent emergent i independent de Torredembarra i la resta de la demarcació de Tarragona, alhora que vol esdevenir un espai d’intercanvi creatiu i cultural obert a tota la comunitat. Aquesta nova edició arriba amb més força i novetats, que enriquiran l’experiència artística i fomentaran la participació del públic.

Conferència: "La ciutat de Reus: evolució urbana i patrimoni"
2025-10-10 19:00 | Centre de Lectura, Carrer Major, 15, Reus, 43201, Spain
Sala Emili Argilaga / Sala virtual

Conferència «La ciutat de Reus: evolució urbana i patrimoni», a càrrec de Jaume Massó.

Concert: Beethoven últims quartets I. Música i temps
2025-10-10 20:00 | Auditori Josep Carreras, Plaça Federic Mompou, 1, Vila-seca, 43830, Spain
Aquest és un programa que presenta grans obres de la literatura per a quartet de corda i que abasta un període de gairebé dos-cents anys. Experimentem que l’evolució de la música al llarg de la història no és lineal, sinó cíclica; hi ha tanta modernitat i revolució en Haydn, com en Beethoven o Kurtág. Ens trobem, doncs, davant d’un art sublim i atemporal. El Quartet Gerhard, en la seva celebració dels 15 anys de trajectòria, ha dissenyat sis programes amb els últims quartets de Beethoven, un nou repte en el qual s’aprecia la seva maduresa i versatilitat a l’hora de combinar música de diferents èpoques.

Fitxa tècnica:

Quartet Gerhard

Lluís Castán Cochs, violíJudit Bardolet Vilaró, violíMiquel Jordà Saún, violaJesús Miralles Roger, violoncel
